stanford-oval/wikipedia huggingface dataset:
Florian Thauvin
Ura > Seurajoukkueura

Thauvin aloitti uransa vuonna 2010 Ligue 2:n Grenoble Foot 38:ssa, jota hän edusti vuosina 2010–2011 kolmessa pelissä.
Elokuussa 2011 Thauvin siirtyi niin ikään Ligue 2:ssa pelanneeseen SC Bastiaan. Bastiassa hän pelasi kaksi kautta, joista jälkimmäisen Ligue 1:ssa. Näin ollen Thauvin teki siis kaudella 2012–2013 pääsarjadebyyttinsä pelaten seurassa tammikuuhun 2013 asti, jolloin hän siirtyi Ligue 1:n Lille OSC:n riveihin. Lille lainasi kuitenkin Thauvinin takaisin Bastiaan kevätkaudeksi. Kaiken kaikkiaan Thauvin pelasi Bastia-aikanaan liigassa 45 ottelua, joissa syntyi kymmenen osumaa. Hänet valittiin Ligue 1:n nuoreksi pelaajaksi kaudella 2012–2013.
Syyskuussa 2013 Thauvin siirtyi Lillestä yllättäen pääsarjan Olympique de Marseilleen. Hän ei pelannut lopulta Lillen riveissä yhdessäkään ottelussa. Avausottelunsa Marseillen paidassa Ligue 1:ssä Thauvin pelasi syyskuussa 2013 Toulouse FC:tä vastaan ja ensimmäisen maalinsa hän iski lokakuussa Stade Reimsin verkkoon. Kaudella 2013–2014 Thauvin debytoi myös Mestareiden liigassa, jossa hän teki kuudessa pelaamassaan ottelussa yhden osuman. Ensimmäisellä kaudellaan Marseillessa Thauvin pelasi Ligue 1:ssä 31 ottelua, joissa syntyi kahdeksan maalia. Myös toisella kaudellaan hän sai hyvin vastuuta Marseillessa. Yhteensä Thauvin pelasi Marseillessa 67 ottelua tehden 13 maalia.
Elokuussa 2015 Thauvin siirtyi Englannin valioliigan Newcastle Unitediin. Hän debytoi Valioliigassa samassa kuussa Manchester Unitedia vastaan, mutta pelasi syyskaudella vain 13 ottelussa. Näin ollen Thauvin siirtyi tammikuussa 2016 lainalle takaisin Marseilleen. Hän pelasi myös koko kauden 2016–2017 lainalla Marseillessa. Hän pelasi lainapesteillään kaikkiaan 54 Ligue 1:n ottelua, joissa teki 17 maalia.
Thauvin siirtyi Marseilleen pysyvästi 11 miljoonan euron siirtosummalla kesällä 2017. Hän teki kaudella 2017–2018 pelaamissaan 35 pääsarjaottelussa 22 maalia, millä hän oli koko liigan toiseksi paras maalintekijä. Eurooppa-liigassa hän pelasi karsinnat mukaan lukien 15 ottelua ja teki neljä maalia. Marseille selviytyi loppuotteluun, jonka se hävisi Atlético Madridille. Kaudella 2018–2019 Thauvin pelasi Ranskan liigassa 33 ottelua, joissa hän teki 16 maalia. Kolmessa Eurooppa-liigan ottelussaan hän teki kaksi maalia. Kaudella 2019–2020 hän pelasi vain kaksi Ranskan liigan ottelua jouduttuaan leikkaukseen keväällä 2019 tulleen nilkkavamman vuoksi. Kaudella 2020–2021 hän pelasi Ligue 1:ssä 36 ottelua, joissa hän teki kahdeksan maalia, ja Mestarien liigassa kuusi ottelua.
Thauvin pelasi kesästä 2021 alkaen 1,5 vuotta Meksikon liigassa Tigresin joukkuessa. Hän siirtyi tammikuussa 2023 italialaisseura Udineseen. Kevään 2023 aikana hän pelasi 16 Serie A -ottelua, joista viisi avauskokoonpanossa.
Ura > Maajoukkueura

Thauvin on edustanut monia Ranskan nuorten maajoukkueita. Vuonna 2013 hän oli mukana voittamassa alle 20-vuotiaiden MM-kultaa Turkista. Thauvin teki turnauksessa kolme osumaa, muun muassa molemmat 2–1-välierävoitossa Ghanasta. Vuodet 2013–2014 Thauvin pelasi alle 21-vuotiaiden maajoukkueessa tehden seitsemän maalia pelaamassaan kymmenessä ottelussa.
Ensimmäisen A-maaottelunsa Thauvin pelasi tultuaan vaihdosta kentälle ystävyysottelussa Paraguayta vastaan kesäkuussa 2017. Hän kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018, Hän pelasi kisoissa vain yhden minuutin neljännesvälieräottelussa Argentiinaa vastaan.
Thauvin teki ensimmäisen maaottelumaalinsa kesäkuussa 2019 kymmenennessä maaottelussaan EM-karsinnassa Andorraa vastaan. Sen jälkeen hän ei ole maajoukkueessa pelannut.
Saavutukset

Seurajoukkuetasolla
Ligue 2: 2011–2012
Maajoukkuetasolla
MM-kilpailut: kultaa (2018)
Alle 20-vuotiaiden MM-kilpailut: kultaa (2013)
Käännös suomeksi
Freddie Prinze

| Freddie Prinze |
| --- | --- |
 Prinze vuonna 1975.
Henkilötiedot
Syntynyt: 22. kesäkuuta 1954 
Frederick Karl Pruetzel eli Freddie Prinze (22. kesäkuuta 1954 – 29. tammikuuta 1977) oli yhdysvaltalainen näyttelijä ja stand up ‑koomikko. Hänet muistetaan parhaiten tähtiroolistaan sarjassa Chico and the Man vuosina 1974–1977. Hän sai roolistaan Golden Globe ‑ehdokkuuden vuonna 1977.
Prinze meni lokakuussa 1975 naimisiin Katherine Cochranin kanssa. Pari sai yhden pojan, tulevan näyttelijä Freddie Prinze Jr.:n (s. 8. maaliskuuta 1976). Vaimo haki Prinzestä avioeroa tämän jouduttua vuonna 1976 pidätetyksi ratista lääkkeiden päihdyttämänä. Prinzellä oli myös huumeongelmia, jotka saivat hänet näyttämään riutuneelta ja paljon ikäistään vanhemmalta.
Prinze sai lopulta lähestysmiskiellon. Masennuksen, esiintymispelon ja huumeongelmien vaivaamana hän ampui itseään hotellihuoneessaan, vaikka manageri Marvin ”Dusty” Snyder yritti estää, ja menehtyi sairaalassa 29. tammikuuta. Hänellä on tähti Hollywood Walk of Famella.
Aiheesta muualla

Freddie Prinze Internet Movie Databasessa. (englanniksi)
GC-1

GC-1 on Gran Canarian saarella, Espanjassa sijaitseva pääosin moottoritieksi rakennettu päätie, joka saa alkunsa saaren pääkaupunki Las Palmasista. Las Palmasista tie jatkuu itärannikkoa myötäilen Gran Canarian lentoseman sivuitse saaren suurimpaan matkailukeskukseen, Maspalomasiin ja sieltä edelleen Puerto del Mogániin. Tie on pääosin neliajoratainen ja sillä on yhteensä 16 tunnelia, joista suurin osa sijaitsee Mogánin kunnassa. Koko tien pituus on noin 78 kilometriä, josta moottoritietä on noin 70 kilometriä ja loput nelikaistatietä Las Palmasin keskustassa.
Moottoritie on valmistunut useissa eriosissa. Viimeisin osa (Puerto Rico-Puerto del Mogán) on valmistunut vasta 2010-luvulla.
Silta Mogánissa.
Gran Canarian moottoritiet.
Reitti

Las Palmas de Gran Canaria (GC-2)
El Risco de San Nicolás (GC-110)
Vega de San José (GC-31)
San Cristóbal (GC-309)
Mercalaspalmas (GC-100, GC-3)
Telde
Las Remudas (GC-101, GC-10)
El Calero (GC-102)
Salinetas (GC-117)
El Goro (GC-140)
Gran Canarian lentoasema
Ingenio
Carrizal (GC-191)
Agüimes
Arinaga (GC-193, GC-100)
Santa Lucía de Tirajana
Vecindario (GC-65, GC-191, GC-500)
San Bartolomé de Tirajana
Bahía Feliz (GC-500)
San Agustín (GC-500)
Playa del Ingles (GC-60)
Maspalomas (GC-503)
Pasito Blanco (GC-500)
Mogán
Arguineguin (GC-500)
Puerto Rico
Puerto del Mogán (GC-200)
Nähtävää

Saaren pääkaupunki Las Palmas de Gran Canaria satamineen
Catedral de Santa Ana Las Palmasissa
Ostoskeskus Centro Comercial Atlántico Vecindario Vecindariossa
Sioux City Park San Agustíssa
Maspalomasin hiekkadyynit
Maspalomasin majakka
Four By Four

| Four by Four Backyard Babies |
| --- | --- | --- |

Studioalbumin tiedot
 Julkaistu: 28. elokuuta 2015
 Tyylilaji: hard rock, punk rock
 Kesto: 33.44
 Levy-yhtiö: Gain Music Entertainment, Sony Music
Backyard Babiesin muut julkaisut
| Them XX 2009 | Four by Four 2015 | Sliver & Gold 2019 |
Four by Four on Backyard Babiesin seitsemäs studioalbumi, joka julkaistiin 28. elokuuta 2015.
Kappaleet

Th1rt3en or Nothing – 3.45
I'm on My Way to Save Your Rock 'N' Roll – 2.49
White Light District – 3.22
Bloody Tears – 3.44
Piracy – 3.09
Never Finish Anythi – 3.37
Mirrors (Shall Be Broken) – 3.21
Wasted Years – 2.52
Walls – 7.05
Kokoonpano

Nicke Borg – laulu, kitara
Dregen – kitara, laulu
Johan Blomqvist – bassokitara
Peder Carlsson – rummut
Arvostelut

kaaoszine: 3/10
Soundi:
Aiheesta muualla

Four by Four discogs.com -sivustolla (englanniksi)
Franck Kessié

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Franck Yannick Kessié
Syntymäaika: 19. joulukuuta 1996 (ikä 27)
Syntymäpaikka: Ouragahio, Norsunluurannikko
Pelipaikka: puolustava keskikenttäpelaaja
Pituus: 183 senttimetriä
Seura
Seura: Al-Ahli
Pelinumero: 79
Junioriseurat
0000–2014: Stella Club
2015: → Atalanta (laina)
Seurat
| Vuodet | Seura | O | (M) |
| 2014–2015 | Stella Club | 10 | (3) |
| 2015–2019 | Atalanta | 30 | (6) |
| 2015–2016 | → Cesena (laina) | 37 | (4) |
| 2017–2019 | → Milan (laina) | 71 | (12) |
| 2019–2022 | Milan | 103 | (22) |
| 2022–2023 | Barcelona | 28 | (1) |
| 2023– | Al-Ahli | 19 | (6) |
Maajoukkue
| 2013 | Norsunluurannikko U17 | 5 | (2) |
| 2015 | Norsunluurannikko U20 | 3 | (0) |
| 2015 | Norsunluurannikko U23 | 3 | (0) |
| 2014– | Norsunluurannikko | 69 | (8) |
 Seurajoukkueuran tilastot kattavat vain kansalliset sarjat, päivitetty 15. tammikuuta 2024.  Maajoukkueuran tilastot päivitetty 15. tammikuuta 2024.
Franck Yannick Kessié (s. 19. joulukuuta 1996 Ouragahio) on norsunluurannikkolainen jalkapalloilija, joka edustaa Saudi-Arabian Valioliigassa pelaavaa Al-Ahlia. Molempijalkainen Kessié on pelipaikaltaan puolustava keskikenttäpelaaja. Hän kuuluu myös Norsunluurannikon jalkapallomaajoukkueeseen.
Kessié aloitti uransa Norsunluurannikon Ligue 1:n Stella Clubissa, josta hän siirtyi vuonna 2015 italialaiseen Atalantaan. Kauden 2015–2016 hän vietti lainalla Serie B:n Cesenassa, jossa Kessié onnistui maalinteossa neljä kertaa 38 ottelussa. Debyyttinsä Atalantan paidassa Serie A:ssa hän teki elokuussa 2016 Laziota vastaan onnistuen ottelussa myös maalinteossa.
Norsunluurannikkoa nuorten maajoukkuetasolla edustanut Kessié debytoi Norsunluurannikon jalkapallomaajoukkueessa syyskuussa 2014 Sierra Leonea vastaan.
Saavutukset

Päivitetty 25. toukokuuta 2023.
Saavutukset > AC Milan

Serie A:n mestari kaudella 2021-2022
Saavutukset > FC Barcelona

Supercopa de España 2022-2023
LaLigan mestari kaudella 2022-2023
Goodall

Goodall on ainakin seuraavien henkilöiden sukunimi:
David Goodall (1914–2018), brittiläis-australialainen kasvitieteilijä ja ekologi
Howard Goodall (s. 1958), englantilainen säveltäjä
Jane Goodall (s. 1934), englantilainen kädellisten tutkija ja etologi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Galvaaninen erotus

Muuntajaa käytetään yleisesti galvaaniseen erotukseen esimerkiksi virtalähteissä.
Rele
Optoeristin soveltuu digitaalipiirien galvaaniseen erottamiseen.
Galvaaninen erotus tarkoittaa sähkötekniikassa sähköisen järjestelmän kahden osan välillä olevaa eristystä, joka estää varauksenkuljettajien siirtymisen osien välillä.  Toisin sanoen näiden osien välillä ei kulje virtaa.  Osien välillä voi silti siirtyä sähköenergiaa tai informaatiota kapasitanssin, induktanssin, sähkömagneettisen kentän tai sähkömekaniikan välityksellä.
Galvaanisella erotuksella on suuri merkitys sähköturvallisuudessa ja mittaustekniikassa sekä korroosionestossa, koska se estää virran kulun eri potentiaaleissa olevien virtapiirien välillä ja rajoittaa ei-toivottujen virtojen kiertoa järjestelmässä.
Sovelluksia

Muuntaja erottaa ensiön ja toision galvaanisesti toisistaan, koska muuntajan ensiö- ja toisiopuolet kytkeytyvät toisiinsa keskinäisinduktanssin välityksellä. Ensiökäämin läpi kulkeva vaihtovirta synnyttää keskinäisinduktanssin vuoksi sähkövirran myös toisioon, mutta tasavirta ei siirry ensiön ja toision välillä. Siksi muuntajaa käytetään jännitteen muuntamisen ohella erottamaan eri potentiaalissa olevia järjestelmän osia toisistaan. Tarkoitukseen käytetään usein varta vasten suunniteltua suojaerotusmuuntajaa.
Rele on sähkömekaaninen kytkin, jonka avulla heikkovirtasignaalilla voidaan ohjata virtaa niin, että ohjaavan ja ohjattavan piirin välille ei muodostu galvaanista kytkentää.
Optoerotinta eli optoisolaattoria voidaan käyttää signaalin siirtoon toisistaan galvaanisesti eristetyn sähköisen piirin ja heikkovirtapiirin välillä. Optoisolaattori on LEDin ja fototransistorin yhdistelmä. LEDin emittoima valo saa valotransistorin johtamaan sähkövirtaa.
Aiheesta muualla

Video: Mitä on galvaaninen eristys (englanniksi)
Extremadura

| Comunidad Autónoma de Extremadura |
| --- | --- |
 Tammimetsää dehesa-agroekosysteemissä Badajozissa.
 Lippu:  Vaakuna
 Sijainti Espanjassa
Valtio:  Espanja
Maakuntia:  2
Kuntia:  385
Itsehallinto:  26. helmikuuta 1983
Hallinto:  
 – hallinnollinen keskus:  Mérida
 – Aluejohtaja:  Guillermo Fernández Vara (PSOE)
Edustus:  Espanjan parlamentti
 – Kongressi:  10 paikkaa
 – Senaatti:  2 paikkaa
Pinta-ala:  41 634 km² (5.)
Väkiluku (2017):  1 079 920 (12.)
 – väestötiheys:  26 as./km²
Kielet:  espanja
Lyhenteet:  
 – ISO 3166:  EX
 
Junta de Extremadura
Extremadura on itsehallintoalue Espanjassa.
Extremaduran rajanaapureita ovat pohjoisessa Kastilia ja León, idässä Kastilia-La Mancha, etelässä Andalusia ja lännessä Portugali. Alueen pinta-ala on 41 634 km² ja väkiluku noin 1 miljoona (2017)
Extremadura koostuu kahdesta maakunnasta, Cáceresista ja Badajozista, jotka ovat pinta-alaltaan Espanjan kaksi suurinta maakuntaa. Tärkeitä kaupunkeja ovat pääkaupunki Mérida, Badajoz, Cáceres sekä Plasencia.
Extremaduran alueella sijaitsee monia luonnonsuojelualueita, kuten Monfragüen luonnonpuisto, joka on tunnettu runsaasta eläimistöstään.
Alueen pääkaupunki Mérida oli tärkeä kaupunki roomalaisaikoina, ja siellä on nähtävänä roomalaisia raunioita. Myöhemmin kaupunki oli kristityn maailman ja maurien muslimivallan rajaseutua.
Extremadurasta olivat kotoisin monet kuuluisat konkistadorit ja Amerikan uudisraivaajat kuten Hernán Cortés, Francisco Pizarro, Pedro de Alvarado ja Pedro de Valdivia. Amerikan mantereelta onkin löydettävissä useita viittauksia Extremaduraan paikannimien muodossa. Esimerkkinä näistä Mérida-nimiset kaupungit Meksikossa ja Venezuelassa, Medellín Kolumbiassa ja Albuquerque New Mexicossa, Yhdysvalloissa.
Aluejako

Extremadura koostuu kahdesta maakunnasta:
Cáceres, pääkaupunki Cáceres
Badajozista, pääkaupunki Badajoz
Maakunnat jakaantuvat 388 kuntaan, joista 223 sijaitsee Cáceresissa ja 165 Badajozissa.
Aluejako > Suurimmat kunnat (1.1.2017)

|  | Kunta | Asukasluku |
| --- | --- | --- |
| 1. | Badajoz | 150 543 |
| 2. | Cáceres | 95 917 |
| 3. | Mérida | 59 187 |
| 4. | Plasencia | 40 360 |
| 5. | Don Benito | 36 924 |
| 6. | Almendralejo | 33 540 |
| 7. | Villanueva de la Serena | 25 882 |
| 8. | Navalmoral de la Mata | 17 297 |
| 9. | Zafra | 16 822 |
| 10. | Montijo | 15 649 |
Aiheesta muualla

Kuvia tai muita tiedostoja aiheesta Extremadura Wikimedia Commonsissa
Parque Natural de Monfragüe
Espanjan itsehallintoalueet
Andalusia
Aragonia
Asturia
Baleaarit
Baskimaa
Cantabria
Extremadura
Galicia
Kanariansaaret
Kastilia-La Mancha
Kastilia ja León
Katalonia
Madrid
Murcia
Navarra
La Rioja
Valencia
Goodbye (Alma Cardžicin kappale)

|  Goodbye> Kappaleen tiedot |
| --- | --- |
Esittäjä(t):  Alma Čardžić
Säveltäjä(t):  Milić Vukašinović Sinan Alimanović
Sanoittaja(t):  Milić Vukašinović
Euroviisutiedot
Vuosi:  1997
Maa:  Bosnia ja Hertsegovina
Kieli:  bosnia
Sijoitus:  18.
Pisteet:  22
Sanat:  sanoitus
Muuta:  Kapellimestarina Sinan Alimanović
Goodbye on Alma Čardžićin esittämä kappale, joka edusti Bosnia ja Hertsegovinaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 22 pisteellä 25 maan joukosta sijalle 18.
Go-Set

Go-Set oli Australiassa vuosina 1966–1974 julkaistu musiikkiaiheinen sanomalehti, jossa julkaistiin artikkeleita, tietoa, kuvia ja musiikkilistoja. Go-Set oli suosittu nuorten keskuudessa. Se ilmestyi kerran viikossa, ja siinä julkaistiin Australian ensimmäistä top 40 -listaa.
Fornebun lentoasema

Kolme SAS:n konetta Fornebun lentoasemalla vuonna 1972: kaksi Douglas DC-9-konetta ja Caravelle.
Fornebun lentoaseman sulkemisen jälkeen sen aluetta on muutettu muuhun käyttöön, mutta monia lentoaseman aikaisia rakennuksia on yhä olemassa. Kuva on vuodelta 2007.
Fornebun lentoasema (IATA: FBU, ICAO: ENFB) oli Oslon ja Norjan tärkein kansainvälinen lentoasema vuodesta 1939 vuoteen 1998. Gardermoenin lentoasema korvasi Fornebun aseman, joka suljettiin ja jonka aluetta on sittemmin muutettu muuhun käyttöön.
Lentoasema sijaitsi Fornebussa Bærumissa, kahdeksan kilometriä lounaaseen Oslon keskustasta. Sen rakentaminen aloitettiin 1938 ja asema valmistui kesäkuussa 1939. Asemalla oli kaksi kiitotietä, 2 370 metrin pituinen 06/24 ja 1 800 metrin pituinen 01/19. Molemmat kiitotiet olivat asfaltoituja. Aseman kapasiteetti oli 20 lentokonetta. Vuonna 1996 asemaa käytti yhteensä lähes 171 000 lentoa ja lähes 10,1 miljoonaa matkustajaa. Asema toimi solmukohtana (hub) lentoyhtiöille SAS, Braathens SAFE ja Widerøe. Vuonna 1996 ne ja 21 muuta lentoyhtiötä lensivät yhteensä 28:aan ulkomaiseen kohteeseen. Terminaalien ja kiitoteiden rajallisen kapasiteetin vuoksi mannertenväliset ja tilauslennot käyttivät Gardermoenin lentoasemaa.
Aiheesta muualla

Kuvia tai muita tiedostoja aiheesta Fornebun lentoasema Wikimedia Commonsissa
Gustavo Bolivar

| Gustavo Bolivar |
| --- | --- |
 Gustavo Bolivar vuonna 2019.
Henkilötiedot
Syntynyt: Girardot, Cundinamarca
Kansalaisuus:  Kolumbia
Ammatti:  kirjailija, käsikirjoittaja ja toimittaja
Aiheesta muualla
IMDb
Gustavo Bolivar (s. 22. heinäkuuta 1966 Girardot, Cundinamarca) on kolumbialainen kirjailija, käsikirjoittaja ja toimittaja.
Hänet tunnetaan muun muassa vuonna 2006 valmistuneesta Best-seller-kirjastaan Sin Tetas no hay Paraiso. Tarinan pohjalta on tehty saman niminen televisiosarja jota on Suomessa esitetty nimellä Paratiisin porteilla.
Gimchaek

| Gimchaek 김책시 |
| --- | --- |
 Gimchaekin sijainti Pohjois-Hamgyeongin maakunnassa
 Gimchaek
 Koordinaatit: 40°40′2″N, 129°12′2″E 
Valtio:  Pohjois-Korea
Maakunta:  Pohjois-Hamgyeong
Väkiluku (2008):  207 299
Infobox OKVirheellinen NIMI-arvo: 
Gimchaek (kor. 김책시, Gimchaek-si, hanja 金策市, McCune-Reischauer Kimch’aek-si) on kaupunki Korean demokraattisen kansantasavallan eli Pohjois-Korean Pohjois-Hamgyeongin maakunnassa. Se sijaitsee maakunnan eteläosassa Japaninmeren rannikolla. Vuoden 2008 väestönlaskennan mukaan siellä oli 207 299 asukasta.
Kaupunki tunnettiin aiemmin nimellä Seongjin (kor. 성진, Seongjin-si, hanja 城津市, McCune-Reischauer Sŏngjin-si). Se sai nykyisen nimensä vuonna 1952 Korean sodassa kaatuneen Korean kansanarmeijan komentajan Kim Chaekin kunniaksi. Paikkakunta oli alun perin kalastajakylä, joka alkoi kehittyä 1900-luvun vaihteessa sinne avatun sataman ansiosta. 1930-luvulta lähtien se on kasvanut teollisuuskaupunkina, jossa jalostetaan rautaa, magnesiumia ja marmoria.
Aiheesta muualla

Kuvia tai muita tiedostoja aiheesta Gimchaek Wikimedia Commonsissa
Gimli

Gimli käytti aseenaan kirvestä
Gimli Glóinin poika on kuvitteellinen hahmo J. R. R. Tolkienin kirjassa Taru sormusten herrasta.
Elämäkerta

Gimli syntyi Sinivuorilla, Keski-Maan läntisellä rannalla. Gimli saattoi periytyä suoraan Durin Kuolemattomasta, Morian ensimmäisestä kuninkaasta. Gimli on Durinin Klaanin kääpiöitä, ja hänet valittiin Frodo Reppulin seuraksi Sormuksen Saattueeseen. Tarinan alussa Gimli on tavallinen kääpiö. Hän on kuumaverinen, valmis taistelemaan örkkejä vastaan koska vain ja hänen innostuksensa Moriaan on aivan tavallista.
Gimli oli 139 vuotta vanha (hän syntyi 2879 Kolmatta Aikaa) kun Sormuksen Saattue lähti Rivendellistä, mikä tekee hänet 52 vuotta vanhemmaksi kuin Aragorn ja vähintään 100 vuotta nuoremmaksi kuin Legolas. Gimli käytti aseenaan kirvestä.
Gimlistä tulee ajan myötä haltia Legolasin ystävä. Sormuksen Saattueen hajottua he matkustelivat yhdessä näyttäen toisilleen omien lajiensa ja kansojensa merkittävimpiä paikkoja. Sanotaan, että Gimli (jo vanhuudenheikkona) matkusti Legolasin kanssa Länteen Kuolemattomille Maille, ensimmäisenä kääpiönä koskaan.
Saattueen saapuessa Lothlórienin metsään, Gimli loukkaantui verisesti tultuaan kohdelluksi epäoikeudenmukaisesti. Metsään ei näet yksikään kääpiö saanut astua, ja hänen läsnäolonsa suvaittaisiin vain jos hänen silmänsä sidottaisiin. Aragorn sai asian kuitenkin ratkaistuksi siten, että he kaikki vaeltaisivat metsän syvyyksiin yhtä lailla sokeina.
Lothlórienin valtiatar Galadriel teki Gimliin suuren ja lähtemättömän vaikutuksen, ja kääpiöstä tuli tämän harras ihailija. Gimli oli täysin vakuuttunut haltian kauneudesta, kohteliaisuudesta ja ymmärtäväisyydestä, jopa siinä määrin että kun hänelle annettiin tilaisuus pyytää haltioilta aivan mitä tahansa, hän halusi saada yhden Galadrielin kullan ja hopeanhohtoisista hiuksista. Kääpiö sai kuitenkin jopa kolme hiusta, joita hän piti kaikkein rakkaimpina aarteinaan. Kiinnostavaa oli, että tuhansia vuosia aikaisemmin Fëanor pyysi aivan samaa asiaa. Tällöin Galadriel kieltäytyi antamasta hiustaan Fëanorille, mutta suostui Gimlin pyyntöön.
Gimlin rakkaus Galadrielia kohtaan näkyy ensimmäisen kerran Rohanissa. Kun Éomer puhuu rumasti valtiatar Galadrielista, Gimli loukkaantuu tämän puolesta ja tilanne kärjistyy taistelun partaalle. Jälleen kerran Aragorn edesauttaa erimielisyyksien selvittämistä.
Gimhaen kansainvälinen lentoasema

Gimhaen kansainvälinen lentoasema (kor. 김해국제공항, Gimhae Gukje Gonghang) (IATA: PUS, ICAO: RKPK) on kansainvälinen lentoasema Busanissa Yeongnamin alueella Etelä-Koreassa. Se sijaitsee lähellä Gimhaen kaupunkia. Lentoasema on Air Busanin päälentoasema sekä Korean Airin ja Asiana Airlinesin solmukohtia. Se valmistui vuonna 1976. Lentoasema koostuu kahdesta terminaalista. Kotimaan terminaali valmistui vuonna 1983 ja kansainvälinen terminaali vuonna 2007. Lentoasemalla on kaksi kiitotietä, joista pidempi on 3 200 metriä pitkä ja 60 metriä leveä.
Vuonna 2019 lentoaseman kautta kulki 16,9 miljoonaa matkustajaa. Vuonna 2022 matkustajia oli 10,0 miljoonaa.
Aiheesta muualla

Kuvia tai muita tiedostoja aiheesta Gimhaen kansainvälinen lentoasema Wikimedia Commonsissa
Gimhaen kansainvälisen lentoaseman virallinen verkkosivusto (englanniksi)
Geoff Duke

Geoff Duke vuonna 1951 Hollannin TT-ajoissa Assenissa.
Geoff Duke (29. maaliskuuta 1923 St Helens, Lancashire – 1. toukokuuta 2015) oli brittiläinen moninkertainen ratamoottoripyöräilyn maailmanmestari. Duke hallitsi ratamoottoripyöräilyä 1950-luvulla voittaen kuusi maailmanmestaruutta ja viisi Mansaaren TT-ajoa. Hän nousi merkittävään asemaan voitettuaan vuoden 1949 Senior Clubmans TT- ja Senior Manx Grand Prix -ajot. Hänestä tuli sodan jälkeen ensimmäinen ratamoottoripyöräilyn ”supertähti”. Hän teki sopimuksen Norton-tallin kanssa. Hän tuli toiseksi junioriluokassa ja teki uudet rataennätykset senioriluokassa. Voitettuaan kolme maailmanmestaruutta Norton-tallissa hän yllättäen siirtyi italialaiselle moottoripyöränvalmistajalle Gileralle vuonna 1953. Gileralla hän voitti kolme peräkkäistä maailmanmestaruutta 500cc-luokassa.
Tulokset MM-sarjassa

| Vuosi | Luokka | Sijoitus | Valmistaja | Voitot |
| --- | --- | --- | --- | --- |
| 1950 | 350cc | 2. | Norton | 1 |
| 1950 | 500cc | 2. | Norton | 3 |
| 1951 | 350cc | 1. | Norton | 5 |
| 1951 | 500cc | 1. | Norton | 4 |
| 1952 | 350cc | 1. | Norton | 4 |
| 1952 | 500cc | 7. | Norton | 0 |
| 1953 | 500cc | 1. | Gilera | 4 |
| 1954 | 500cc | 1. | Gilera | 5 |
| 1955 | 500cc | 1. | Gilera | 4 |
| 1956 | 500cc | 7. | Gilera | 1 |
| 1957 | 500cc | 4. | Gilera | 0 |
| 1958 | 500cc | 3. | Norton | 1 |
| 1959 | 250cc | 10. | Benelli | 0 |
| 1959 | 350cc | 5. | Norton | 0 |
| 1959 | 500cc | 4. | Norton | 1 |